< Számítástechnika

Fájlok

Szerző: Sallai András

Copyright © Sallai András, 2012, 2014, 2015

Licenc: GNU Free Documentation License 1.3

Web: http://szit.hu

Bevezetés

Logikailag összefüggő adatok halmaza. A fájlokat valamilyen háttértárolón tároljuk.

A fájlokat valamilyen fájlrendszeren tároljuk. A fájlok adatokból és metaadatokból állnak. A fájl tartalma például a következők: hossz, létrehozás, hozzáférés és módosítási idő, jogok, tulajdonos, az adatok helye.

A fájl neve nem feltétlenül része a fájlrendszernek, így az egyes rendszerekben a fájloknak több neve is lehet.

Kiterjesztés

A fájlok végére egy úgynevezett kiterjesztést szokás írni, amely utal a fájl típusára. A DOS típusú operációs rendszereken 3 karakterre volt korlátozva a fájlok kiterjesztése. A Unixokon és a Linuxokon sosem volt korlát.

Kiterjesztés	Leírás
Web
.html	HTML oldal
.htm	régi HTML oldal
Általános
.xml	XML fájl
Grafika
.odg
.svg	Általános vektorgrafikus program
.xcf	GIMP formátuma
Képfájl
.gif	Kevés színű grafika és egyszerű animáció
.jpg	JPEG kép; tömörített fénykép
.jpeg	szintén JPEG kép
.png	általános célú, hordozható képformátum /átlátszó háttér/
Adatbázis
.odb	LibreOffice adatbázis
.mdb	MSOffice adatbázis
.dbf	Régi adatbázisfájl egyetlen táblával
Tábláaztkezelők
.ods	LibreOffcie táblázatkezelő
.xls	MSO táblázatkezelő
.xlsx	MSO táblázatkezelő /Office Open XML/
.csv	Strukturált szöveg. Táblázatkezelőkben könnyen importálható
Szövegszerkesztés
.txt	ASCII alapú szöveges fájlok
.odt	LibreOffcie szövegszerkesztő
.doc	MSO szövegszerkesztő
.docx	MSO szövegszerkesztő /Office Open XML/
Bemutató
.odp	LibreOffice bemutató
.ppt	MSO bemutató
.pps	MSO automatikusan lejátszódó bemutató
.pptx	MSO bemutató /Office Open XML/
.ppsx
Hangfájlok
.mp3	tömörített hangfájl
.ogg
.wav
.wma	MS hangfájl
Videó fájlok
.mpg
.avi
.wmv	MS videófájl
Publikáció
.pdf	Hordozható, csak olvasható általános dokumentum formátum
.djvu	szkennelt dokumentumok kezelésére kifejlesztett formátum (JPG, TIFF, GIF-nél sokkal kisebb méret) de jó PDF alternatíva

Fájlok NTFS fájlrendszeren

A fájlok a következő tulajdonsággal rendelkezhetnek:

rejtett (H)

csak olvasható (R)

rendszer (S)

archív (A)

Fájlok ext fájlrendszereken

Az ext fájlrendszernek folyamatosan fejlődik, ezért már a negyedik verziónál tartunk. Fontosabb verziók:

ext2

ext3

ext4

Tulajdonságok:

Minden fájl egy felhasználónak a tulajdonában van.

Minden fájl egy csoporthoz tartozik

A fájlokon értelmezhető jogok a következők:

olvasási jog

írási jog

futtatási jog

A ext alapú fájlrendszereken is használunk rejtett fájlokat. A fájlrendszer erről azonban semmit nem tárol el. A fájl akkor lesz rejtett ha a nevét egy ponttal kezdjük. Pl.:

.fájlnév

Az ext alapú fájlrendszereken a fájlok törlés után nehezen állíthatók vissza, mivel a fájlleíró információk magától az állománytól mindig külön helyen vannak tárolva. A fájlleíróban egy mutató van magára az állomány tartalmára.

Elnevezés

Egy könyvtáron belül nem lehet ugyanolyan nevű fájl és/vagy könyvtár. Ugyanazon néven más könyvtárban már szerepelhet más fájl vagy könyvtár.

DOS

1-8 név + 3 kiterjesztés [a-b]\-_

Windows

256 karakter lehet, Unicode;

tiltott: CR, /, ?, *, „, relációs jel

Dátum

Mit tárolunk egy állományról:

létrehozás ideje

hozzáférés ideje

módosítás ideje

Fájlok rendszerezése

Manapság igen gyakori a fájlok böngészőből való letöltése. A böngészők automatikus letöltésre vannak állítva, amelyek általában a Downloads/Letöltések könyvtárba töltenek le automatikusan.

Ezt soha nem hagyjuk így, mert egy idő után átláthatatlan káosz lesz ebben a könyvtárban, egy „fekete lyuk”. A megspórolt idő később „visszaüt”.

Állományaink számára készítsünk egy könyvtárstruktúrát, ahol kategóriák szerint rendezhetjük azokat.

Dokumentumok
|
|--Halozat
| |--Letoltott
| |--Tananyag
| |--Otthon
| |--Iskolaban
|
|--Eskuvo
| |--Letoltott
| |--Ruhak
| |--Vendegek
| |--Zenekar
|
|--Fotok
| |--2000_Edzotabor
| |--2000_Balaton
| |--2000_Tatra
| |--2001_Edzotabor
| |--2001_Velencei-to
|
|--Konyvek
|--Szakkonyvek
| |-- Programozas
| |--Pascal
| |--Csharp
| |--Java
| |--Perl
| |--Python
|--Regenyek
|--Szakacskonyvek
|--Utikonyvek

Rendrakáskor gondoljunk arra, hogy nem fog minden azonnal a helyére kerülni. Jelöljünk ki egy könyvtárat, amelyben ideiglenesen eltesszük a fájlokat. Egyszerre nem akarjuk megoldani az egész rendrakást. Nem fog sikerülni. Foglalkozzunk kisebb egységgel.

Fájlnevek

Rendezés

A számokkal kezdődő nevek mindig előre kerülnek. Ha az egyjegyű számok elé nem teszünk vezető nullát akkor megjárhatjuk. A rendezés például ilyen lehet a programunkban:

1_vmi

12_vmi

13_vmi

14_vmi

2_vmi

21_vmi

22_vmi

Ezért használjunk mindig vezető nullákat:

01_vmi

02_vmi

12_vmi

13_vmi

14_vmi

21_vmi

22_vmi

Mentés

Mindig legyen mentésed. Mentési lehetőségek:

DVD-re kiírjuk (ha ráfér).

Egy másik merevlemezre írjuk.

Másik számítógépre másolatot készítünk.

Fájlok osztályozása

bináris fájl

a karakterek között vannak meg nem jeleníthetők

a karakterek látszólag rendezetlenül ömlenek a fájlba

szöveges

néha ASCII fájlnak hívják

régen úgy is definiálták: csak ASCII karaktereket tartalmaz

Ha egy fájl ezeket tartalmazza, az is szöveges, de ezek nem ASCII karakterek:

☉ ☿ ♀ ♁ ☽ ♂ ♃ ♄ ⛢ ♆ ♇

Ezek csak a Unicode táblázatokban találhatók meg.

Másik példa:

⛈ ⛅ ☼

🍏 🍔 🍷 🍅

𝄞♩ ♩ ♩ ♪ 𝄽 ♫ ♫ ♫ ♬ 𝅘𝅥𝅯 𝅗𝅥

☠ ☢ ☣ ☤

♖ ♘ ♗ ♔ ♕ ♗ ♘ ♖
♙ ♙ ♙ ♙ ♙ ♙ ♙ ♙
♟ ♟ ♟ ♟ ♟ ♟ ♟ ♟
♜ ♞ ♝ ♛ ♚ ♝ ♞ ♜

Feladat

Feladat 001

Tervezzen meg egy esküvővel kapcsolat teendők állományainak tárolásához szükséges könyvtárszerkezetet.

Feladat 002

Ön fordítással foglalkozik. Fordít szakkönyveket és mesekönyveket. Tervezze meg az állományok elhelyezését.

Linkek

http://ecdlweb.hu/F%C3%A1jl_fogalma,_f%C3%A1jlnevek

http://hu.wikipedia.org/wiki/Adat%C3%A1llom%C3%A1ny

http://szabilinux.hu/nyilt_rendszerek/node4.html

http://hogyan.org/torolt-fajlok-visszaallitasa

http://www.djvu.hu/